Room van SA se craft-jenewers aangewys | Netwerk24
Deur Suzaan Potgieter 28 Oktober 2020 05:00
Dit is maar die tweede jaar dat dié kompetisie aangebied word met 21 dubbelgoud en 30 goue medaljes wat toegeken is aan boetiekjenewers.
"Ek is oorstelp dat, ten spyte van die pandemie, die Suid-Afrikaanse boetiekjenewer-bedryf gesond is. Ons was ook verheug met die hoeveelheid inskrywings vanjaar, veral van nuwe jenewerhandelsmerke.
"Die beoordelaarspaneel het daarop gekonsentreer om jenewers te bekroon wat presteer het op grond van smaak en kwaliteit, soos vele Suid-Afrikaanse jenewers," sê Roger Jorgensen, voorsitter van die beoordelaarspaneel.
Vanjaar se wenners van die Craft Gin-pryse kom net betyds vir die warmer dae. Foto: iSTOCK
Volgens hom sien hulle uit daarna om te sien hoe boetiek- jenewers in Suid-Afrika aanhou verbeter en hy meen hulle kan maklik sterk staan teen internasionale kompeteerders.
Vier van die wen-jenewers vanjaar is ook as die beste in hul onderskeie kategorieë aangewys. Smiths South African Dry is die beste in die London and Africa Dry-kategorie, Giniper is die beste in die kategorie vir fynbos en botaniese bestanddele. Die beste in die kategorie vir sitrus en vrug is die Pienaar Ugly Gin en die speseryjenewer-kategorie se beste produk is die Poetic Licence Fireside Spiced.